Brunbenda pluvio

La Brunbenda pluvio, Anarhynchus pallidus, estas eta kaj vigla pluvio, tio estas vadbirdo de la familio de ĥaradriedoj kaj genro Anarhynchus kiu enhavas multajn aliajn speciojn. Tiu specio havas grandan teritorion, distribuite tra Suda Afriko. Tamen, ĝi fakte okupas tre malgrandan areon.

Aspekto
Ĝi iĝas proksimume 15 cm alta kaj havas proporcie longajn malhelajn krurojn, nigrajn bridajn kaj traokulajn striojn kondukantajn al nigra beko. La frunto, gorĝo kaj ventro estas blankaj, dum rimarkinda kaŝtanbruna brustobendo (kiu nomas la specion) kuniĝas kun samkolora bendo sur la antaŭkrono. Dorso kaj krono estas grizecbrunaj.

Kutimaro
Kvankam la movoj de tiu specio varias laŭlonge de sia teritorio kaj tial estas malbone komprenitaj, ĝi supozeble estas parta migranto.see del Hoyo, J.; Elliott, A.; Sargatal, J. 1996. Handbook of the Birds of the World, vol. 3: Hoatzin to Auks

Habitato
Tiu specio estas plejparte rilata al alkala kaj sala akvo.Johnsgard, P. A. 1981. The plovers, sandpipers and snipes of the world University of Nebraska Press, Lincoln, U.S.A. and London

Distribuado
Charadrius pallidus havas du apartaj populacioj. La nomiga subspecio troviĝas en Angolo, Bocvano, Kenjo, Mozambiko, Namibio, Sudafriko, Tanzanio, Zambio kaj Zimbabvo. La subspecio venustus troviĝas nur en la Rifta Valo en Kenjo kaj Tanzanio. Estas forta genetika diverĝo iter tiuj du subspecioj.

Tamen, ĉar ĝi troveblas en malpli ol dek lokoj en la nereprodukta sezono, kaj ties habitata kvalito malpliiĝas, la Brunbenda pluvio estas taksita kiel Preskaŭ Minacata en la Ruĝa Listo de IUCN de 2007.See BirdLife International (2007a. b).

Populacio
La tutmonda populacio estis ĉirkaŭkalkulita je 17 500 individuoj. For de la reprodukta sezono, Walvis Bay kaj Sandwich Harbour en Namibio kaj la Lago Natron en Tanzanio povas teni ĉirkaŭ 87% de la tutmonda populacio.

 Referencoj 

 Shorebirds de Hayman, Marchant kaj Prater 
 BirdLife International (2007a): 2006-2007 Red List status changes. Alirita la 26an de aŭgusto 2007.
 BirdLife International (2007b): Chestnut-banded Plover - BirdLife Species Factsheet. Alirita la 26an de aŭgusto 2007.

Eksteraj ligiloj

 Brunbenda pluvio - Species text in The Atlas of Southern African Birds.

Kategorio:Ĥaradrioj
Kategorio:Birdoj de Afriko